Здравейте,


Предвид, че се водя безработна от около 2 години и чак сега подавам декларация номер 7, възможно ли е да ми бъде наложена глоба ?




Глоба за неподадена декларация номер 7
======================================

 

Здравейте,


съгласно чл. 104, ал. 4 от ЗЗО – лице, което не изпълни задължението си за подаване на декларация по чл. 40, ал. 5, т. 2, се наказва с глоба от 500 до 1000 лв., а за повторно нарушение – с глоба от 1000 до 3000 лв. Според чл. 40, ал. 5, т. 2 от ЗЗО – лицата подават декларация в срок до 25-о число на месеца, следващ месеца на възникване на това обстоятелство, по ред, определен с наредба на министъра на финансите, в която посочват, че ще се осигуряват по реда на т. 1 и избрания осигурителен доход. В този смисъл може да Ви бъде наложена глоба. 


Поздрави,  

адв. Николина Митова  

0898 303092




Здравейте,


Не съм наясно с каква дата трябва трябв да подам декларацията, искам да платя за декември 2019 ?




Здравейте, 


както посочих, декларацията се подава до 25-то число на месеца, следващ месеца на възникване на това обстоятелство, в случая на обстоятелството, че сте безработна.


Поздрави,  

адв. Николина Митова  

0898 303092




Посочете в платежния документ, че плащате за определен месец.Вноските могат да бъдат платени от всеки банков клон, както и на банковите гишета, открити в някои офиси на НАП. При попълване на платежното нареждане се посочва номера на банковата сметка и наименованието на териториалната дирекция на НАП по постоянен адрес, ЕГН и имената на наредителя, както и точната сума на превода. Здравните вноски могат да бъдат преведени и чрез пощенски запис, както и по интернет чрез услугата на НАП „Плащане на данъци, осигуровки и публични задължения по интернет“.


Поздрави,  

адв. Николина Митова  

0898 303092


